open-index/open-wikipedia-markdown huggingface dataset:
Μπέρμιγχαμ Σίτι

Η **Μπέρμιγχαμ Σίτι** (αγγλικά: *Birmingham City*) είναι αγγλικός ποδοσφαιρικός σύλλογος που εδρεύει στην πόλη του Μπέρμιγχαμ. Χρώματα της είναι το μπλε και το λευκό. Η ομάδα διεξάγει τους ενντός έδρας αγώνες της στο στάδιο Σεντ Άντριους, χωρητικότητας 29.409 θεατών.

Ιδρύθηκε το 1875 με την ονομασία Σμολ Χιθ Αλάιανς (Small Heath Alliance), στην οποία έμεινε μόνο το Σμόλ Χιθ (Small Heath) το 1888, για να μετονομαστεί σε Μπέρμιγχαμ Φούτμπολ Κλαμπ (Birmingham Football Club) το 1905, ενώ το 1943 πήρε την ονομασία Μπέρμιγχαμ Σίτι Φούτμπολ Κλαμπ (Birmingham City Football Club).

## Επιτυχίες
.

;Πρωταθλήματα
***[[Φούτμπολ Λιγκ Τσάμπιονσιπ|Σέκοντ Ντιβίζιον/Φερστ Ντιβίζιον/Τσάμπιονσιπ]]** (δευτέρου επιπέδου κατηγορία)
::Πρωταθλήτρια (4): 1892–93, 1920–21, 1947–48, 1954–55
::Δεύτερη θέση (7): 1893–94, 1900–01, 1902–03, 1971–72, 1984–85, 2006–07, 2008–09
***[[Φούτμπολ Λιγκ Ουάν|Θερντ Ντιβίζιον Σάουθ/Σέκοντ Ντιβίζιον/Λιγκ Ουάν]]** (τρίτου επιπέδου κατηγορία)
::Πρωταθλήτρια (2): 1994–95, 2024–25
::Δεύτερη θέση (1): 1991–92

;Κύπελλα
***[[Κύπελλο Αγγλίας (ποδόσφαιρο ανδρών)|Κύπελλο Αγγλίας]]**
::Φιναλίστ (2): 1931, 1956
***[[Λιγκ Καπ Αγγλίας]]**
::Νικήτρια (2): 1963, 2011
::Φιναλίστ (1): 2012

## Παραπομπές


## Εξωτερικοί σύνδεσμοι
*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1875
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1875
Χιλιότονο

Το **χιλιότονο** (kT = Tg) είναι μία συμβατική μονάδα μέτρησης της μάζας. 1 kT = 1.000 ton = 106 kg. Αντιστοιχεί στη μάζα 1.000 m3 απεσταγμένου ύδατος, στους 4°C και υπό πίεση 1 atm. 

Χρησιμοποιείται και στην αποτίμηση καταστροφικότητας πυρηνικών κεφαλών ως ισοδύναμη ποσότητα 1 kT TNT που ενεργειακά αντιστοιχεί σε  4,184 · 1012 J. 

Κατηγορία:Μονάδες μάζας
Μπέρνλι ΦΚ

Η **Μπέρνλι** (αγγλικά: *Burnley*) είναι μια από τις παλαιότερες αγγλικές ποδοσφαιρικές ομάδες με έδρα την ομώνυμη πόλη. Ιδρύθηκε το 1882 και συγκαταλέγεται ανάμεσα στις 12 ομάδες που δημιούργησαν το Αγγλικό Πρωτάθλημα το 1888. Τα χρώματα της ομάδας είναι βυσσινί και μπλε και χρησιμοποιεί το γήπεδο "Τερφ Μουρ" ως έδρα της από το 1882 μέχρι και σήμερα. Το προσωνύμιο της ομάδας είναι "The Clarets" λόγω των αντίστοιχων χρωμάτων που έχει στις εμφανίσεις της.

Η Μπέρνλι έχει κατακτήσει δύο φορές το πρωτάθλημα Αγγλίας τις χρονιές 1920–1921 και 1959–1960 καθώς επίσης έχει φτάσει και στην κατάκτηση του Κυπέλλου Αγγλίας (FA Cup) στο πολύ μακρινό 1914. Οι "Clarets" έχουν σημειώσει άλλη μία διάκριση επίσης φτάνοντας στον προημιτελικό γύρο του Κυπέλλου πρωταθλητριών το 1961. Η ομάδα συγκαταλέγεται στις τρεις συνολικά ομάδες που έχουν καταφέρει να κατακτήσουν τους τίτλους και των τεσσάρων επαγγελματικών κατηγοριών της Αγγλίας. Οι άλλες δύο ομάδες που το έχουν καταφέρει αυτό είναι η Πρέστον Νόρθ Έντ και η Γούλβς.

Ο σύλλογος πέρασε τη μεγαλύτερη διάρκεια της ιστορίας του αγωνιζόμενος στις μεγάλες κατηγορίες της Αγγλίας, αλλά παρέμεινε εκτός της μεγαλύτερης κατηγορίας από το 1975 ως και το 2009. Από το 1985 μέχρι και το 1992 η Μπέρνλι αγωνιζόταν στη χαμηλότερη τη τάξει του Αγγλικού επαγγελματικού ποδοσφαίρου.Το 1987 ο σύλλογος απέφυγε την τελευταία στιγμή τον υποβιβασμό στην Κόνφερανς. Από το 2000 ως το 2009 η ομάδα αγωνιζόταν στην δεύτερη τη τάξει κατηγορία του αγγλικού ποδοσφαίρου (Τσάμπιονσιπ) από την οποία και προβιβάστηκε στην πρώτη και υψηλότερη κατηγορία (Πρέμιερ Λιγκ) έπειτα από 33 χρόνια κατακτώντας τον τελικό των πλέι οφ το 2009. Κερδίζοντας τα τέσσερα πρώτα παιχνίδια στην έδρα της η Μπέρνλεϊ κατέχει πλέον το ρεκόρ της πιο επιτυχημένης νεοφώτιστης ομάδας το οποίο και κατείχε η μισητή αντίπαλος της, Μπλάκμπερν, με τρεις σερί νίκες. Την σεζόν 2021–2022, μετά από 6 σεζόν στην κορυφαία κατηγορία, υποβιβάστηκε στην Τσάμπιονσιπ. Ύστερα, τη σεζόν 2024–2025 προβιβάζεται ξανά στη μεγάλη κατηγορία.

## Οι τίτλοι

### [[Πρέμιερ Λιγκ|Πρωταθλήματα Αγγλίας]]

* 1920–21
* 1959–60

### [[Κύπελλο Αγγλίας|Κύπελλα Αγγλίας]]

* 1914: Μπέρνλι – Λίβερπουλ 1–0

## Παραπομπές


## Εξωτερικοί σύνδεσμοι
* 

Μπέρνλεϊ Φ.Κ.
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1882
Κολόα Ταλάκε

Ο αιδεσιμότατος **Κολόα Ταλάκε** (*Koloa Fineaso Talakelake*, 1934-2008) ήταν πολιτικός από το Τουβαλού. Υπήρξε πρωθυπουργός της νησιωτικής χώρας από το 2001 ως το 2002. Χρημάτισε επίσης υπουργός Οικονομικών (1994-96). 

## Πολιτική καριέρα
Γεννήθηκε στις 7 Ιουνίου 1934. Έγινε πρωθυπουργός στις 14 Δεκεμβρίου 2001, καθώς κέρδισε τον τότε πρωθυπουργό, Φαϊμαλάγκα Λούκα, σε ψηφοφορία για πρόταση μομφής εναντίον της κυβέρνησης. Κατά τη σύντομη περίοδο της πρωθυπουργίας του, ο Ταλάκε διαπραγματεύτηκε την πώληση του κωδικού στο Διαδίκτυο (domain name) .tv, σε αμερικανική εταιρεία, με σκοπό να αυξηθεί το εισόδημα της φτωχής σε πόρους χώρας του. Την ίδια περίοδο τέθηκε επικεφαλής προσπάθειας, μαζί με τους ηγέτες του Κιριμπάτι και των Μαλδίβων, να μηνύσει τις ΗΠΑ και την Αυστραλία, επειδή δεν επικύρωσαν το Πρωτόκολλο του Κιότο και για τις εκπομπές αερίων του θερμοκηπίου, που ευθύνονται για την άνοδο της στάθμης των υδάτων στις νησιωτικές χώρες τους. Για τον τελευταίο λόγο οι μικρές χώρες τους απειλούνται με πλημμύρες. Το 2002 ο Ταλάκε ηττήθηκε στις εκλογές που διεξήχθησαν στις 25 Ιουλίου εκείνης της χρονιάς και αποχώρησε από την πρωθυπουργία στις 14 Αυγούστου 2002, καθώς στις εκλογές έλαβε μόλις 230 ψήφους έναντι 280 του διαδόχου του στην πρωθυπουργία. Αποσύρθηκε στη Νέα Ζηλανδία, όπου έζησε με τα παιδιά του. Πολλοί τους θεωρούσαν ως από τους πρώτους «πρόσφυγες εξαιτίας των κλιματικών αλλαγών». Τον διαδέχθηκε στην πρωθυπουργία ο Σαουφάτου Σοποάνγκα.

Ο Ταλάκε απεβίωσε στις 26 Μαΐου 2008 στο Όκλαντ. 

## Παραπομπές


Κατηγορία:Πρωθυπουργοί του Τουβαλού
Bonsai Kitten

μικρογραφία|Μπονσάι γατάκι. Στην παραπάνω φωτογραφία μια γάτα έχει μπει σε ένα κουτί παιχνιδιού και αναπνέει λόγω της τρύπας στο πλαστικό.
Το όνομα **Bonsai Kitten** αναφέρεται σε μία γνωστή διαδικτυακή φάρσα. Επρόκειτο για μία ιστοσελίδα που δημιουργήθηκε το 2000 και στην οποία υποτίθεται πως εικονίζονταν ζωντανά γατάκια τα οποία μεγαλώνουν μέσα σε γυάλινα μπουκάλια και σταδιακά παραμορφώνονται παίρνοντας το σχήμα του μπουκαλιού όπως ένα μπονσάι. 

Το Ομοσπονδιακό Γραφείο Ερευνών των ΗΠΑ εξέτασε την υπόθεση και κατέληξε στο συμπέρασμα ότι πρόκειται για φάρσα ενός φοιτητή του Τεχνολογικό Ινστιτούτο Μασαχουσέτης (MIT). Οι φωτογραφίες δημιουργήθηκαν με εφαρμογές επεξεργασίας εικόνων. Ωστόσο κυκλοφορούν μέχρι σήμερα μηνύματα προστατών των ζώων, όπου εκφράζουν την ανησυχία τους για τα γατάκια.

## Πηγές


## Εξωτερικοί σύνδεσμοι
* http://www.bonsaikitten.com (Mirror)
* Ενημέρωση για προστάτες των ζώων (αγγλ.) 

Κατηγορία:Πολιτισμός του Διαδικτύου
Ελεονώρα του Ανζού

Η **Ελεονώρα του Ανζού** (ιταλικά: *Eleonora d'Angiò*, Αύγουστος 1289 – 9 Αυγούστου 1341), Βασίλισσα της Σικελίας χάρη στον γάμο της με τον Φρειδερίκο Β΄ της Σικελίας ήταν τρίτη κόρη του Βασιλιά της Νεαπόλεως Καρόλου του Χωλού και της Μαρίας της Ουγγαρίας. Η Ελεονώρα του Ανζού παντρεύτηκε σε πρώτο γάμο (1299) τον Φιλίπ ντε Τουσί γιο του Ναρζότ ντε Τουσί και της Λουκίας της Τρίπολης. Ο γάμος τους διαλύθηκε με εντολή του πάπα Βονιφάτιου Η΄ επειδή ήταν συγγενείς και δεν είχαν αποκτήσει παπική απαλλαγή. 

## Δεύτερος γάμος

Η Ελεονώρα του Ανζού παντρεύτηκε σε δεύτερο γάμο τον Φρειδερίκο Β΄ της Σικελίας (17 Μαΐου 1302). Ο πατέρας της και ο δεύτερος σύζυγος της είχαν βρεθεί σε πόλεμο για τον έλεγχο στη Μεσόγειο ιδιαίτερα τη Σικελία και τη νότια Ιταλία. Ο γάμος τους ήταν η τελευταία προσπάθεια για να κλείσει μεταξύ τους ειρήνη, κατέληξε στην *"Ειρήνη της Καλταμπελόττας"* (19 Αυγούστου 1302).
Η ειρήνη χώρισε στα δυο το παλιό βασίλειο της Σικελίας στο νησιώτικο και στο χερσαίο τμήμα. Το νησιώτικο πήγε στον Φρειδερίκο Β΄ και το χερσαίο που ονομαζόταν Βασίλειο της Νεαπόλεως το διατήρησε ο Κάρολος ο Χωλός που ήταν ήδη βασιλιάς, η ειρήνη της Καλταμπελόττας δημιούργησε το καθεστώς που θα επικρατήσει στην περιοχή τους επόμενους αιώνες.

Το 1343 η βασίλισσα Ελεονώρα του Ανζού πέρασε από το Βασίλειο της Νάπολης στο Βασίλειο της Σικελίας, στη Μεσσήνη, με τον συγγενή της ιππότη milites Αντονίνο Νατόλι (Antoninus de Nantolio) και τα παιδιά του, γνωστά για τις πολεμικές τους πράξεις και ιδιοκτήτες απέραντων φέουδων στην Ιταλία.

## Οικογένεια
Η Ελεονώρα του Ανζού και ο δεύτερος σύζυγός της Φρειδερίκος Β΄ του Οίκου της Βαρκελώνης βασιλιάς της Σικελίας απέκτησαν:
* Πέτρος Β΄ 1304-1342, διαδέχθηκε τον πατέρα του.
* Μανφρέδος 1306-1317 Δούκας των Αθηνών και Δούκας Νέων Πατρών.
* Κωνσταντία, παντρεύτηκε σε πρώτο γάμο τον Ερρίκο Β΄ των Πουατιέ-Λουζινιάν βασιλιά της Κύπρου, σε δεύτερο γάμο τον Λέοντα Δ΄ των Χετουμιδών βασιλιά της Αρμενίας και σε τρίτο γάμο τον Ιωάννη των Πουατιέ-Λουζινιάν αντιβασιλιά της Κύπρου.
* Ελισάβετ 1310-1349, παντρεύτηκε τον Στέφανο Β΄ της Βαυαρίας.
* Γουλιέλμος Β΄ 1312-1338, πρίγκιπας του Τάραντα, διαδέχθηκε τον Μανφρέδο ως δούκας των Αθηνών και των Νέων Πατρών.
* Ιωάννης 1317-1348, δούκας του Ραντάτσο, διαδέχθηκε τον Γουλιέλμο ως δούκας των Αθηνών και των Νέων Πατρών.
* Αικατερίνη 1320-1342, ηγουμένη στη Σάντα Κιάρα της Μεσσίνας.
* Μαργαρίτα 1331-1360, παντρεύτηκε τον Ροδόλφο Β΄ του Παλατινάτου.

Η Ελεονώρα έμεινε χήρα το 1337 και πέθανε τέσσερα χρόνια αργότερα στο μοναστήρι του Σαν Νικολό ντι Αρένα στην Κατάνια (9 Αυγούστου 1341). Τάφηκε στο Φραγκισκανό μοναστήρι της Κατάνιας.

## Πρόγονοι


## Παραπομπές
 		


## Εξωτερικοί σύνδεσμοι

*Δουκάτο της Βουργουνδίας
*Βασιλείς της Σικελίας και της Νεαπόλεως

Κατηγορία:Βασίλισσες της Σικελίας
Κατηγορία:Οίκος των Καπετιδών
Εθνική Ελλάδας (χειροσφαίριση ανδρών)

Η **εθνική ομάδα χειροσφαίρισης ανδρών Ελλάδας** (εναλλακτικά: *εθνική χάντμπολ*), είναι το αντιπροσωπευτικό συγκρότημα της Ελλάδας στις διεθνείς διοργανώσεις του αθλήματος του χάντμπολ.

Η ομάδα ιδρύθηκε το 1979 υπό την επιμέλεια της Ομοσπονδίας Χειροσφαιρίσεως Ελλάδος (ΟΧΕ) και μεγαλύτερες επιτυχίες της είναι η κατάκτηση της 6ης θέσης στην Ολυμπιάδα του 2004 και η κατάκτηση της 6ης θέσης στο Παγκόσμιο πρωτάθλημα χειροσφαίρισης το 2005.

Τον Απρίλιο του 2023 η εθνική Ελλάδας προκρίθηκε για πρώτη φορά στην ιστορία της σε τελική φάση Ευρωπαϊκού Πρωταθλήματος. 

## Επιτυχίες
### [[Χειροσφαίριση στους Ολυμπιακούς Αγώνες|Ολυμπιακοί Αγώνες]]
* 2004: 6η θέση
### [[Παγκόσμιο πρωτάθλημα χειροσφαίρισης ανδρών|Παγκόσμιο Πρωτάθλημα]]
* 2005: 6η θέση

## Εξωτερικοί σύνδεσμοι
*Επίσημη ιστοσελίδα Ομοσπονδίας Χειροσφαιρίσεως Ελλάδος

## Παραπομπές


 
Ανδρων
Ελλαδα
Κατηγορία:Εθνικές αθλητικές ομάδες της Ελλάδας
Ράκελ Ντάριαν

Η **Ράκελ Ντάριαν** (αγγλ: **Racquel Darrian**, αληθινό όνομα **Kelly Jackson**) είναι μια Αμερικανίδα πορνοστάρ και φωτομοντέλο.

## Βιογραφία-Σταδιοδρομία
Γεννήθηκε στις 21 Ιουλίου του 1968 στο Χάτσινσον του Κάνσας. Μετακόμισε σε ηλικία 7 ετών στην Καλιφόρνια όπου και αργότερα ξεκίνησε την καριέρα της σαν φωτομοντέλο σε ανδρικά περιοδικά. Το 1988 γυρίζει την πρώτη της πορνογραφική ταινία, εμφανιζόμενη μόνο σε λεσβιακές σκηνές. Ακολουθούν φωτογραφίσεις σε περιοδικά ευρείας κυκλοφορίας όπως Penthouse και Playboy και οι συμμετοχές της, πάντα σε λεσβιακές σκηνές, σε άλλες ταινίες. Όταν οι προσφορές για να παίξει σε ετεροφυλοφιλικές σκηνές αυξήθηκαν ξεκινά με παρτενέρ τον Ντέρικ Λέιν, τον οποίο τελικά παντρεύτηκε το 1994. 

Υπογράφει αποκλειστικό συμβόλαιο με την Vivid Video και γυρίζει μερικές από τις πιο γνωστές ταινίες της (*Bonnie and Clyde*, *Cloud 9*). Κουρασμένη με το να δουλεύει συνεχώς με τον Ντέρικ Λέιν, επιμένει και καταφέρνει να εμφανιστεί δίπλα και σε άλλους παρτενέρ. Το 1997 αποκτάει μια κόρη, τη Μπρουκ και το 2000 παίρνει διαζύγιο. Σήμερα ζει στο Λας Βέγκας.

Στο διάστημα 1988 με 2000 όπου αποσύρθηκε γύρισε πάνω από 100 ταινίες και έγινε μια από τις πιο αναγνωρίσιμες μορφές του Αμερικανικού πορνό. Πολλές φορές την αναφέρουν σαν την "μελαχρινή θεά του πορνό".

## Βραβεία
* AVN Hall of Fame
* 1993 Βραβείο AVN (Best Tease Performance – *Bonnie and Clyde*)
* 2000 Υποψηφιότητα AVN (Best Actress – *Original Sin*)

## Παραπομπές


## Εξωτερικοί σύνδεσμοι
* Η Ράκελ Ντάριαν στην IAFD

Κατηγορία:Penthouse Pets
Κατηγορία:Αμερικανίδες ηθοποιοί πορνογραφικών ταινιών
Πάπας Κόνων

Ο **Πάπας  Κόνων** (*Papa Conone*, 630 - 21 Σεπτεμβρίου 687) διετέλεσε Πάπας Ρώμης από τις 21 Οκτωβρίου 686 έως το θάνατό του στη Ρώμη στις 21 Σεπτεμβρίου του 687. Τάφηκε στη Βασιλική του Αγίου Πέτρου. Προτάθηκε σαν υποψήφιος για το παπικό αξίωμα προκειμένου να συμβιβαστούν οι δύο αντιμαχόμενες παρατάξεις της Ρώμης, ο κλήρος και ο στρατός. Χειροτόνησε τον Ιρλανδό ιεραπόστολο Άγιο Κιλιάν, και τον έστειλε μαζί με τους συντρόφους του να κηρύξουν στη Φραγκονία. Σύμφωνα με το Liber Pontificalis ο Κόνων ήταν Έλληνας και γιος ενός αξιωματούχου από το Θέμα Θρακησίων. Η εκπαίδευση του έγινε στην Σικελία όπου ο πατέρας του είχε μετακινηθεί μαζί με τον αυτοκράτορα Κώνστα Β΄, αργότερα χειροτονήθηκε ιερέας στην Ρώμη. Την εποχή που έγιναν οι μεγάλες επιδρομές των Αράβων, στα μέσα του 7ου αιώνα μ.Χ. ήταν μέλος του Σικελικού κλήρου της Ρώμης. Η ηλικία, η αξιοσέβαστη εμφάνιση και ο απλός του χαρακτήρας στάθηκαν αιτία ώστε οι Ρωμαίοι κληρικοί να αγνοήσουν τις μεταξύ τους διαφωνίες και να τον επιλέξουν ως νέο Πάπα. Ο Ανδρέας Οικονόμου έγραψε ότι λόγω της μεγάλης εισροής στην Ρώμη κατοίκων από την Ανατολή ο Συριακός και ο Ελληνικός πληθυσμός υπερτερούσε στους Λατίνους, αυτό είχε ως αποτέλεσμα να αυξηθεί η δημοτικότητα του. Ο Κόνων ορκίστηκε νέος Πάπας (21 Οκτωβρίου 686) αφού επικύρωσε πρώτα την εκλογή του το Εξαρχάτο της Ραβέννας. Είχε την εύνοια του αυτοκράτορα Ιουστινιανού Β', ο οποίος τον ενημέρωσε ότι είχε ανακτήσει τις διατάξεις της Έκτης Οικουμενικής Συνόδου, τις οποίες, όπως έγραφε, ήταν διατεθειμένος να τηρήσει. Ο Ιουστινιανός διέγραψε επίσης ορισμένους φόρους και χρέη που χρωστούσαν στην αυτοκρατορία του αρκετά παπικά κληροδοτήματα.

## Παραπομπές



## Πηγές

* στην *[[Καθολική Εγκυκλοπαίδεια]]* του 1913 
*Jeffrey Richards (1 May 2014). The Popes and the Papacy in the Early Middle Ages: 476-752. Routledge.

## Εξωτερικοί σύνδεσμοι

*  Προφίλ του Πάπα Κόνωνα 

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Κατηγορία:Βυζαντινοί του 7ου αιώνα
Tribunus Laticlavius

Ο **Tribunus Laticlavius** (ελλην. *τριβούνος με τις πλατιές λωρίδες* ) ήταν στρατιωτικό αξίωμα της Αρχαίας Ρώμης. Ήταν το δεύτερο ιεραρχικά άτομο μετά από τον απεσταλμένο της λεγεώνας (legatus legionis). Συνολικά οι στρατιωτικοί τριβούνοι μίας λεγεώνας ήταν έξι και ο συγκεκριμένος θεωρείτο προϊστάμενός τους. Ήταν πάντα από την τάξη των πατρικίων και καταγόταν από τις επιφανέστερες οικογένειες της πόλης.

Ένας άνδρας από την τάξη των συγκλητικών μπορούσε να ξεκινήσει τη στρατιωτική του σταδιοδρομία έχοντας συμπληρώσει τα είκοσί του χρόνια από τη θέση του tribunus laticlavius μίας λεγεώνας, πιθανώς σε κάποια επαρχία όπου ένας συγγενής ή άλλος μέντοράς του ήταν κυβερνήτης. Οι διακανονισμοί γίνονταν είτε από τους ίδιους τους νεαρούς υποψήφιους, είτε από τον κύκλο γνωριμιών τους εκ μέρους τους, χωρίς να εμπεριέχει η διαδικασία κάποιο είδος κοινωνικής αποδοκιμασίας.

Η θητεία του κρατούσε υπό κανονικές συνθήκες έναν χρόνο, ίσως και περισσότερο. Ακολούθως ο συγκλητικός λάμβανε μία σειρά από πολιτικά αξιώματα, προτού λάβει το αξίωμα τού απεσταλμένου (legatus) μίας λεγεώνας.

Από την εποχή τού πρώτου Αυτοκράτορα Αυγούστου, η επαρχία της Αιγύπτου θεωρείτο προσωπική περιουσία του μονάρχη -καθώς ο ίδιος ο Αύγουστος την είχε αποσπάσει από την τελευταία της βασίλισσα Κλεοπάτρα Ζ΄– και έτσι αυτή δεν ακολουθούσε το διοικητικό πρότυπο των άλλων επαρχιών. Κατ’ επέκταση δεν υπήρχε tribunus laticlavius στην Αίγυπτο.

## Υποσημειώσεις

**Πηγή:**
* Pat Southern, *«The Roman Army, A Social & Institutional History»*, Oxford University Press US, 2007 ISBN 0-19-532878-7

Κατηγορία:Βαθμοφόροι ρωμαϊκού στρατού
Δρομεδάριος

Οι **Δρομεδάριοι** (λατ. *dromedarius*, πληθ. *Dromedarii*) αποτελούσαν ένα από τα σώματα που απάρτιζαν τον αρχαίο ρωμαϊκό στρατό. Πρόκειται για ομάδες από αναβάτες καμηλών, οι οποίες επιστρατεύονταν κυρίως στις ανατολικές επαρχίες της ρωμαϊκής επικράτειας. Γνωστό παράδειγμα είναι ένα σώμα από 1.000 καμήλες, η *«ala I Ulpia dromedariorum militaria»*, που συγκρότησε ο Αυτοκράτορας Τραϊανός και που είχε έδρα τη Συρία.

Δεν υπήρχε κάποιος επίσημος κανόνας σχετικά με την κατάταξη του σώματος αυτού στο πεζικό ή το ιππικό. Πιθανώς εξαρτώταν από το ιδιαίτερο σύστημα που εφάρμοζε η κάθε επαρχία. Τα ονόματα των στρατιωτών αυτών συνήθως αναφέρονταν στους καταλόγους μετά τα ονόματα όλων των υπόλοιπων πεζικαρίων. Γενικά πιστεύεται πως ένας dromedarius αρχικά καταταγόταν ως απλός στρατιώτης πεζικού, όπου και υπηρετούσε για λίγα χρόνια πριν γίνει αναβάτης καμήλας.

Υπάρχει ετυμολογική συγγένεια της λέξης *«dromedarius»* με τη λέξη *«[[αραβική καμήλα|δρομάδα]]» (Camelus dromedarius)*, δηλαδή την αραβική καμήλα με τη μία καμπούρα.

**Πηγή:**
* Pat Southern, *«The Roman Army, A Social & Institutional History»*, Oxford University Press US, 2007     ISBN 0195328787

Κατηγορία:Στρατιωτικοί σχηματισμοί της Αρχαίας Ρώμης
Μουγιλίδαι

Με το όνομα **Μουγιλίδαι**, ή *Μουγιλίδες*,  (Mugilidae), φέρεται οικογένεια ψαριών της οποίας κύριος αντιπρόσωπος είναι το γένος *Μουγίλος* (Mugil), ο γνωστός κέφαλος.

Τα ψάρια αυτής της οικογένειας ζουν σε μικρές ομάδες κοντά στις ακτές και συχνά μπαίνουν σε τέλματα της θάλασσας, σε ποταμόκολπους, ακόμη και μέσα σε λιμένες, γύρω από τους προβλήτες. Συχνά πηδούν έξω από το νερό  αποφεύγοντας έτσι τα δίχτυα.

Μορφολογικά έχουν μεγάλο και πλατύ κεφάλι με κοντό και αμβλύ ρύγχος που καταλήγει σε χοντρα χείλη. Αντίθετα τα δόντια τους είναι λεπτά. Φέρουν δύο μικρά ραχιαία πτερύγια σε απόσταση το ένα από το άλλο. Το πρώτο φέρει 4 αγκαθωτές ακτίνες ενώ στο δεύτερο φέρει μαλακές. Το σώμα τους είναι ατρακτοειδές, έχει γκρί ασημί χρώμα, χωρίς τη χαρακτηριστική πλαγία γραμμή.

Οι μουγιλίδες τρέφονται κυρίως με φύκια που συνθλίβουν στο στομάχι τους που μοιάζει πολύ με τον μυώδη στόμαχο των πτηνών. Πολλές φορές καταπίνουν τον θαλάσσιο βούρκο  που μ΄ ένα όργανο που έχουν στο φάρυγγα το φιλτράρουν κρατώντας μόνο ότι τους είναι φαγώσιμο.

Τα πιο διαδεδομένα είδη της οικογένειας αυτής είναι: 
# Ο *[[Μουγίλος ο κέφαλος]]* (Mugil cephalus), κοινώς στην ελληνική πανίδα ως *κέφαλος* ή *κεφαλάς*, και για το θηλυκό *μπάφα*, που μπορεί να φθάσει και τα 60 εκατοστόμετρα. Γενικά είναι ψάρι με λεπτή σάρκα που πολλές φορές μετά το βράσιμο αναδίδει μυρωδιά βούρκου.
# Ο *[[Μουγίλος ο χρυσόχρους]]* ή *μουγίλος ο χρυσίζων* (Mugil auratus), κοινώς *μυξανάρι*, που φέρει κίτρινες κηλίδες στα βραγχιακά επικαλύμματα, και
# Ο *λαυκίνος*, (Mugil capito), κοινώς *μαυράκι*, που είναι μεγαλύτερος από τον κέφαλο και φέρει στη ράχη και στις πλευρές μαύρες ραβδώσεις.

## Ταξινόμηση
Οι Μουγιλίδες ανήκουν στην υπόταξη των Μουγιλοειδών.

## Πηγές


## Εξωτερικοί σύνδεσμοι
* 

*
Μουγιλίδες
Πάπας Αναστάσιος Α΄

Ο **Πάπας Αναστάσιος Α’** (*Papa Anastasio I*, ... - 19 Δεκεμβρίου 401) ήταν ο 39ος Πάπας της Ρωμαιοκαθολικής εκκλησίας από τις 27 Νοεμβρίου του 399 έως τις 19 Δεκεμβρίου 401.

Καταδίκασε τα συγγράμματα του Αλεξανδρινού θεολόγου Ωριγένη λίγο μετά την μετάφρασή τους στα Λατινικά,μετά από υπόδειξη του Θεόφιλου Αλεξανδρείας

Μεταξύ των φίλων του περιλαμβάνονταν οι Αυγουστίνος, Ιερεμίας και Παυλίνος. Ο Ιερεμίας αναφέρεται σε αυτόν ως άνθρωπο μεγάλης αγιότητας, πλούσιο μέσα στη φτώχεια του.
## Συγγραφικό έργο
Σώζονται τρεις επιστολές του οι οποίες μάλλον συντάχθηκαν όχι από τον ίδιο αλλά από την γραμματεία του.
## Παραπομπές

## Πηγές
* Καθολική Εγκυκλοπαίδεια (1907) Pope St. Anastasius I
* Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ51

## Εξωτερικοί σύνδεσμοι

* Opera Omnia από την Migne Patrologia Latina

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 4ου αιώνα
Αναστάσιος Α΄
Σαουφάτου Σοποάνγκα

Ο **Σαουφάτου Σοποάνγκα** (Saufatu Sopoanga, ορθή προφορά: "SAW-fa-too SEW-powan-Ga") (22 Φεβρουαρίου 1952 - 15 Δεκεμβρίου 2020) ήταν πολιτικός από το Τουβαλού. Υπήρξε πρωθυπουργός από το 2002 ως το 2004. Χρημάτισε επίσης υπουργός Εξωτερικών στη μικρή νησιωτική χώρα.

## Προφίλ
Εξελέγη βουλευτής στην εκλογική περιφέρεια του Νουκουφετάου και υπηρέτησε ως υπουργός Οικονομικών προτού γίνει πρωθυπουργός. Η ανέλιξή του στην πρωθυπουργία έγινε μετά τη νίκη του στις εκλογές που διεξήχθησαν τον Ιούλιο του 2002.

## Πρωθυπουργία
Το Κοινοβούλιο εξέλεξε το Σαποάνγκα στην πρωθυπουργία στις 2 Αυγούστου του 2002 έπειτα από τη διεξαγωγή των γενικών εκλογών, κατά τις οποίες ο προκάτοχός του, Κολόα Ταλάκε, απώλεσε την έδρα του. Παράλληλα με την πρωθυπουργία, χρημάτισε και υπουργός Εξωτερικών. Στις 26 Αυγούστου του 2004 κατά την απουσία ενός από 15 βουλευτές στη Νέα Ζηλανδία λόγω ασθένειας και κατά την αυτομόληση ενός βουλευτή από εκείνον προς την αντιπολίτευση, η αντιπολίτευση κατάφερε τελικά να προκαλέσει την πτώση της κυβέρνησης του Σoποάνγκα. Η κυβέρνηση έπεσε με πρόταση μομφής, η οποία υπερίσχυσε με 8 υπέρ και 6 κατά. Ο έκπτωτος πρωθυπουργός έσπευσε να αρνηθεί τις καταγγελίες από την αντιπολίτευση για κακοδιαχείριση και υπεξαίρεση δημοσίου χρήματος.

## Παραίτηση και μετέπειτα καριέρα
Στις 27 Αυγούστου του 2004, ο Σοποάνγκα παραιτήθηκε από βουλευτής και έπαυσε να είναι πρωθυπουργός. Επανεξελέγη βουλευτής τον Οκτώβριο του 2004, με 420 ψήφους υπέρ έναντι 361 για τον αντίπαλό του, στην εκλογική περιφέρεια του Νουκουφετάου. Χρημάτισε αντιπρόεδρος της κυβέρνησης στην κυβέρνηση του διαδόχου του, Μαατία Τοάφα. Επίσης, ήταν υπουργός Μεταφορών, Επικοινωνιών και επίσης Υπουργός Ενεργείας και Δημοσίων Έργων. Τον Αύγουστο του 2006 διεξήχθησαν βουλευτικές εκλογές στη χώρα του και ο Σοποάνγκα απώλεσε την έδρα και το χαρτοφυλάκιό του.

## Θάνατος
Ο Σοποάνγκα απεβίωσε στις 15 Δεκεμβρίου 2020. Η κηδεία του έγινε με τιμές αρχηγού κράτους στις 22 Δεκεμβρίου.

## Παραπομπές


Σοποα
Πάπας Σιρίκιος

Ο **Πάπας Σιρίκιος** (*Papa Siricio*, 334 – 26 Νοεμβρίου 399) ήταν Πάπας από τον Δεκέμβριο του 384 έως τον θάνατό του το 399. 

## Βιογραφία
Είναι άγνωστο το πότε γεννήθηκε. Εξελέγη επίσκοπος Ρώμης στις 15 (ή 22 ή 29) Δεκεμβρίου.  Η εκλογή του έγινε ομόφωνα παρά τις προσπάθειες του αντιπάπα Ουρσίνου να προωθήσει τον εαυτό του στο αξίωμα. Ο Σιρίκιος υπήρξε ενεργητικός Πάπας και ο πρώτος που εξέδωσε διατάγματα (*decreti*). Πρώτο τέτοιο ήταν αυτό που εστάλη  εστάλη στον Ιμέριο της Ταρραγόνα. Απέστειλε πολλά γράμματα, στα οποία φαίνεται να απαιτεί για τις αποφάσεις του σεβασμό ανάλογο προς τις αποφάσεις τοπικών συνόδων. 

Διαδέχθηκε στο αξίωμα τον Δάμασο. Διαμαρτυρήθηκε μαζί με τον Αμβρόσιο του Μιλάνου και το Μαρτίνο της Τουρ εναντίον της εκτέλεσης του Ισπανού επισκόπου Πρισκιλιανού  από τον αυτοκράτορα Μάγνο Μάξιμο, με την κατηγορία της μαγείας. 

Πέθανε στις 26 Νοεμβρίου του  399 και τον διαδέχθηκε ο Αναστάσιος Α΄. Η μνήμη του εορτάζεται την ημέρα του θανάτου του.

## Τίτλοι
Ενώ ο ιστότοπος Religion Facts  αναφέρει ότι ο Πάπας Σιρίκιος ήταν ο πρώτος επίσκοπος της Ρώμης που αυτοαποκαλούνταν Πάπας, πιο έγκυρες πηγές  αναφέρουν ότι ο τίτλος του Πάπα χρησιμοποιούνταν για οποιονδήποτε επίσκοπο στη Δύση από τις αρχές του 3ου αιώνα. Φαίνεται ότι στην Ανατολή χρησιμοποιήθηκε μόνο για τον επίσκοπο της Αλεξανδρείας. Από τον 6ο αιώνα άρχισε να περιορίζεται στη Δύση στον επίσκοπο της Ρώμης, πρακτική, η οποία τηρούνταν ως τον 11ο αιώνα.

Ο Σιρίκιος είναι και ένας από τους Πάπες που έφερε τον τίτλο του Μεγάλου Ποντίφικα (Pontifex Maximus). Τον ίδιο τίτλο φέρονται να είχαν λάβει και άλλοι πρώτοι, όπως ο Πάπας Κάλλιστος Α΄, ο Δάμασος Α΄, ο Λέων Α΄ και ο Γρηγόριος Α΄. Το Λεξικό Οξφόρδης της Χριστιανικής Εκκλησίας (Oxford Dictionary of the Christian Church) αναφέρει ότι το 15ο αιώνα το "Μέγας Ποντίφικας" έγινε μόνιμος τίτλος τιμής για τους Πάπες.

## Συγγραφικό έργο
Έχει γραψει κυρίως επιστολές, κι απ΄αυτές μας σώθηκαν πέντε. Μία από αυτές βρίσκεται στα decretalia, στις συλλογές παπικών επιστολών που έχουν κανονικό κύρος.

## Παραπομπές


## Πηγή
* Στυλιανός Παπαδόπουλος: Πατρολογία τόμ. Β, Αθήνα, 1990, σελ.684-685

## Εξωτερικοί σύνδεσμοι

* Opera Omnia από την Migne Patrologia Latina

Κατηγορία:Πάπες
Κατηγορία:Πάπες 4ου αιώνα
Σιρίκιος
Άγιο Πνεύμα (αποσαφήνιση)

Το Άγιο Πνεύμα στον Χριστιανισμό είναι το τρίτο πρόσωπο της Αγίας Τριάδας. Η ονομασία αυτή μπορεί επίσης να αναφέρεται σε οποιοδήποτε από τα παρακάτω.

## Οικισμοί
*Άγιο Πνεύμα Κοζάνης 
*Άγιο Πνεύμα Λασιθίου 
*Άγιο Πνεύμα Σερρών

## Ναοί

* Βασιλική Αγίου Πνεύματος (Φλωρεντία)
* Εκκλησία του Αγίου Πνεύματος (Τάλιν)

Αγιο Πνευμα
Αγιο Πνευμα
Αγκάλη (αποσαφήνιση)

Αγκάλη είναι δημώδης αλιευτικός όρος που προέρχεται από τη λέξη αγκαλιά. Με την ονομασία αυτή υπάρχουν οι εξής οικισμοί της Ελλάδας:
*Αγκάλη Εύβοιας 
*Αγκάλη Μήλου
*Αγκάλη Φολεγάνδρου 

Κατηγορία:Αποσαφηνίσεις ελληνικών τοπωνυμίων
Αγράμπελα

Με την ονομασία **Αγράμπελα** υπάρχουν δύο οικισμοί της Ελλάδας:
*τα Αγράμπελα Αιτωλοακαρνανίας και
*τα Αγράμπελα Αχαΐας 

Αγραμπελα
Αγραπιδιά (τοπωνυμία)

Η ονομασία **αγραπιδιά**, που αντιστοιχεί στο *άγρια αχλαδιά*, μπορεί να αναφέρεται στο φυτό γκορτσιά.

Η ονομασία μπορεί, επίσης, να σχετίζεται με οικισμούς της Ελλάδας, όπως οι ακόλουθοι:
* Αγραπιδιά Ηλείας
* Αγραπιδιά Φθιώτιδας 
* Αγραπιδιές Φλώρινας

Κατηγορία:Αποσαφηνίσεις ελληνικών τοπωνυμίων
Άγριλος Μεσσηνίας

Με την ονομασία ** Άγριλος** υπάρχουν δύο οικισμοί της Ελλάδας. Και οι δύο ανήκουν στο νομό Μεσσηνίας:
*ο Άγριλος Αρφαρών Μεσσηνίας και 
*ο Άγριλος Φιλιατρών Μεσσηνίας 

Αγριλος
Αγριλος
Δήμος Αετού Μεσσηνίας

Ο **Δήμος Αετού ** ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1998 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Έχοντας λάβει την ονομασία του από τον ομώνυμο οικισμό, καταλάμβανε έκταση 94.850 στρεμμάτων στο βορειοδυτικό τμήμα του νομού και είχε (πραγματικό) πληθυσμό 3.264 κατοίκους. Έδρα του ήταν το Κοπανάκι.

## Διαίρεση
Στο δήμο περιλαμβάνονταν τα εξής 11 δημοτικά διαμερίσματα:
: **Δ.δ. Κοπανακίου**   
::* το Κοπανάκι 
::* ο Άγιος Δημήτριος 
::* το Ριζοχώρι 
: **Δ.δ. Αγριλιάς Τριφυλίας** --  η Νέα Αγριλιά 
: **Δ.δ. Αετού** --  ο Αετός 
: **Δ.δ. Αρτικίου** --  το Αρτίκι 
: **Δ.δ. Γλυκορριζίου** --  το Γλυκορρίζι
: **Δ.δ. Καμαρίου** --  το Καμάρι 
: **Δ.δ. Κεφαλόβρυσης**    
::* η Κεφαλόβρυση 
::* τα Τσερτσαίικα    
: **Δ.δ. Κρυονερίου** --  το Κρυονέρι 
: **Δ.δ. Μοναστηρίου** --  το Μοναστήρι 
: **Δ.δ. Πολυθέας** --  η Πολυθέα 
: **Δ.δ. Σιτοχωρίου** --  το Σιτοχώρι

## Δήμαρχοι Αετού (1999-2010)
Δήμαρχοι του καποδιστριακού δήμου διετέλεσαν δύο πρόσωπα.

## Εξωτερικοί σύνδεσμοι
* Στοιχεία για το δήμο Αετού, διοικητκές μεταβολές, Ελληνική Εταιρία Τοπικής Ανάπτυξης και Αυτοδιοίκησης 
* Στοιχεία για το δήμο Αετού   από τη Δικτυακή Πύλη Νομαρχιακής Αυτοδιοίκησης Μεσσηνίας

## Παραπομπές


Αετου
Δήμος Κορώνειας

Με το όνομα **Δήμος Κορώνειας** υπάρχουν δύο δήμοι της Ελλάδας:

* Ο Δήμος Κορώνειας Βοιωτίας του νομού Βοιωτίας.
* Ο Δήμος Κορώνειας Θεσσαλονίκης του νομού Θεσσαλονίκης.

Κατηγορία:Αποσαφηνίσεις ελληνικών τοπωνυμίων
Βετερινάριος

**Βετερινάριος** (λατ. *veterinarius*) ήταν ο τίτλος αξιωματικών του αρχαίου ρωμαϊκού στρατού, μέλος της τάξης των *«[[immunes]]»*, οι οποίοι υπηρετούσαν ως χειρούργοι κτηνίατροι. Ανάμεσα στα καθήκοντά του βετερινάριου ήταν η φροντίδα μιας πληθώρας ζώων που χρησιμοποιούσε το στράτευμα: πολεμικά άλογα, υποζύγια, ζώα που προσφέρονταν ως θυσία και οικόσιτα ζώα που χρησίμευαν για τροφή.

Επειδή ακριβώς είχαν ένα εξειδικευμένο καθήκον να επιτελέσουν το οποίο απαιτούσε εκπαίδευση και ευφυΐα ανώτερη του μέσου όρου, οι βετερινάριοι (*veterinarii*), κατατάσσονταν στους *«immunes»*, δηλαδή στρατιώτες με ειδικά καθήκοντα, που συνήθως απαλλάσσονταν από επικίνδυνες αποστολές και αγγαρείες. 

Ο τίτλος του *«pecuarius»* (αλλιώς *«pequarius»*) επίσης σχετίζεται με τη φροντίδα ζώων, αν και η διαφορά ανάμεσα στους δύο δεν είναι σίγουρη. Υπάρχει η υπόθεση πως ένας veterinarius απασχολούταν με την ιατρική φροντίδα των ζώων, ενώ ο pecuarius είχε πιο χειρωνακτικά καθήκοντα ως βοηθός γιατρού.

Κατηγορία:Βαθμοφόροι ρωμαϊκού στρατού
Κατηγορία:Κτηνιατρική
Δήμος Αετού

Με την ονομασία **Δήμος Αετού** υπάρχουν δύο δήμοι της Ελλάδας:
* Ο Δήμος Αετού Μεσσηνίας
* Ο Δήμος Αετού Φλώρινας

Κατηγορία:Αποσαφηνίσεις ελληνικών τοπωνυμίων
Δήμος Αυλώνα

Με την ονομασία **Δήμος Αυλώνα** υπήρχαν τρεις δήμοι της Ελλάδας (πρόγραμμα Καποδίστριας):

*Ο Δήμος Αυλώνος Αττικής του νομού Αττικής.
*Ο Δήμος Αυλώνα Εύβοιας του νομού Εύβοιας.
*Ο Δήμος Αυλώνα Μεσσηνίας του νομού Μεσσηνίας.

Κατηγορία:Αποσαφηνίσεις ελληνικών τοπωνυμίων
Λαογραφικό Μουσείο Δήμου Ζαλόγγου

Το **Λαογραφικό Μουσείο Δήμου Ζαλόγγου** δημιουργήθηκε στις 31 Δεκεμβρίου 2001 μετά από απόφαση του Δημοτικού Συμβουλίου του Δήμου Ζαλόγγου. Αποτελούσε Νομικό Πρόσωπο Δημοσίου Δικαίου μη Κερδοσκοπικού χαρακτήρα και σκοπός του ήταν μεταξύ άλλων η περισυλλογή, καταγραφή, διατήρηση, μελέτη και δημοσίευση γλωσσικού, ιστορικού, αρχαιολογικού υλικού και λαϊκής τέχνη. Μετά την κατάργηση του Δήμου Ζαλόγγου το μουσείο ως ΝΠΔΔ δεν συγχωνεύτηκε και καταργήθηκε με απόφαση του δημοτικού συμβουλίου του Δήμου Πρεβέζης.  

## Παραπομπές

Ζαλογγου
Κατηγορία:Περιφερειακή ενότητα Πρέβεζας
Δήμος Αυλώνα Μεσσηνίας

*Με το όνομα Δήμος Αυλώνα υπάρχουν και άλλοι δυο δήμοι, δείτε [[Δήμος Αυλώνα]]*

Ο **Δήμος Αυλώνα** ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Βρισκόταν στο βορειοδυτικό τμήμα του νομού. Καταλάμβανε έκταση 112.898 στρεμμάτων και το 2001 είχε (πραγματικό) πληθυσμό 2.626 κατοίκους. Έδρα του ήταν το Σιδηρόκαστρο και όχι ο Αυλώνας, από τον οποίο πήρε την ονομασία του.

## Διαίρεση
Στο δήμο περιλαμβάνονταν τα εξής 10 δημοτικά διαμερίσματα:
: **Δ.δ. Σιδηροκάστρου ** --  το Σιδηρόκαστρο
: **Δ.δ. Αγαλιανής**  
::* η Αγαλιανή 
::* η Βλασσάδα   
::* η Παλιοβλασσάδα 
::* τα Πηγαδούλια  
: **Δ.δ. Αυλώνος** 
::* ο Αυλώνας   
::* το Πανόραμα  
::* η Πτέρη 
: **Δ.δ. Βανάδας** --  η Βανάδα 
: **Δ.δ. Ελαίας** 
::* η Ελαία    
::* ο Αγιαννάκης 
::* η Φόνισσα   
: **Δ.δ. Καλιτσαίνης** --  η Καλίτσαινα 
: **Δ.δ. Καλού Νερού** 
::* το Καλό Νερό 
::* το Άνω Καλό Νερό   
::* το Βουνάκι  
::* ο Κάκκαβας
::* το Μάρμαρο   
::* η Στάση Σιδηροκάστρου   
: **Δ.δ. Καρυών** --  οι Καρυές 
: **Δ.δ. Πλατανίων** --  τα Πλατάνια 
: **Δ.δ. Προδρόμου** --  ο Πρόδρομος

## Εξωτερικοί σύνδεσμοι
* Στοιχεία για το δήμο Αυλώνα από το Υπουργείο Εσωτερικών 
*Στοιχεία για το δήμο Αυλώνα  από τη Δικτυακή Πύλη Νομαρχιακής Αυτοδιοίκησης Μεσσηνίας

Αυλωνα
Αερόλυμα

μικρογραφία|Σπρέι αερολύματος (αεροζόλ)
Ως **αερόλυμα** (*aerosol*) χαρακτηρίζεται οποιοδήποτε μετασταθές αιώρημα ενός πληθυσμού σωματιδίων εγκλεισμένων στον όγκο ενός αέριου μέσου (π.χ. ατμοσφαιρικός αέρας). Ο όρος μετασταθές έρχεται να περιγράψει τον δυναμικό ακόμη χαρακτήρα (μακριά από θερμοδυναμική ισορροπία) των ποιοτικών χαρακτηριστικών του. Η πορεία προς τη θερμοδυναμική ισορροπία είναι μια εξελικτική διαδικασία που μπορεί να εκταθεί χρονικά σε μια κλίμακα που περιλαμβάνει χρονικές περιόδους των λίγων δευτερολέπτων έως και παρατεταμένες της τάξης μηνών ή μερικών ετών (ηφαιστειακός χειμώνας, πυρηνικός χειμώνας ή ατμοσφαιρική ρύπανση).

Τα σωματίδια μπορεί να είναι στερεά, υγρά ή και μίγμα πολλαπλών φάσεων. Ανάλογα με τα μορφολογικά τους χαρακτηριστικά μπορούν να καταταγούν σε:

* Πρωτογενή ή στοιχειώδη σωματίδια (primary particles): τα μικρότερα μεμονωμένα σωματίδια (στην ουσία πρόκειται για νανοκρυστάλλους) με το μέγεθός τους να κυμαίνεται στην περιοχή των 5 – 50 nm.
* Δευτερογενή σωματίδια ή συναθροίσεις (aggregates): πρόκειται για συλλογές μεμονομένων σωματιδίων που συγκρατούνται με ισχυρούς ιοντικούς ή ομοιοπολικούς δεσμούς.
* Τριτογενή σωματίδια ή επισωρεύσεις (superaggregates): συσσωρεύσεις συναθροίσεων (aggregates), οι οποίες συγκρατούνται με ασθενείς δεσμούς van der Waals, ή ιοντικούς/ομοιοπολικούς που περιορίζονται σε μικρές επιφάνειες επαφής. Η αποσύνθεσή τους οδηγεί ξανά σε απλές συναθροίσεις (aggregates).

Κατηγορία:Κατάσταση της ύλης
Τρωικός κύκλος

Με τον όρο **τρωικός κύκλος** αναφερόμαστε σε μία ομάδα επών που εξιστορούν τα γεγονότα του Τρωικού Πολέμου. Από τα έργα του κύκλου σώζεται ολόκληρη μόνο η *[[Ιλιάδα]]* και η *[[Οδύσσεια]]*, ενώ για τα άλλα υπάρχουν πληροφορίες μόνο από μεταγενέστερες περιλήψεις. 

Τα γεγονότα που προηγούνται της *Ιλιάδας* περιέχονται στα ***[[Κύπρια Έπη]]***, που αποτελούνταν από έντεκα βιβλία. Είχαν  αποδοθεί λανθασμένα στον Όμηρο, ενώ άλλα ονόματα συγγραφέων που παραδίδονται είναι Στασίνος, Ηγησίας ή Ηγησίνος. Τα *Κύπρια έπη* ξεκινούσαν από την προϊστορία του πολέμου, δηλαδή την επιθυμία του Δία να προκαλέσει ένα μεγάλο πόλεμο για να περιορίσει τον υπερπληθυσμό της γης. Ακολουθούσε η ιστορία του γάμου των γονέων του Αχιλλέα, η κρίση του Πάρη, η αρπαγή της ωραίας Ελένης, η συγκέντρωση των Ελλήνων στην Αυλίδα και τα πρώτα δέκα χρόνια της εκστρατείας.

Τα γεγονότα μετά το τέλος της *Ιλιάδας* ήταν θέμα της ***Αιθιοπίδας***, έπους με πέντε βιβλία που αποδίδεται στον Αρκτίνο τον Μιλήσιο. Εκεί εξιστορούνται τα τελευταία κατορθώματα του Αχιλλέα (μεταξύ των οποίων και η μονομαχία με την αμαζόνα Πενθεσίλεια, ο θάνατος και η ταφή του. Ό,τι ακολούθησε τον θάνατο του Αχιλλέα μέχρι και την κατασκευή του Δούρειου Ίππου ήταν θέμα της ***Μικράς Ιλιάδος***, του Λέσχη από τη Μυτιλήνη. 
Η άλωση της Τροίας περιέχεται στο έπος ***Ιλίου πέρσις***, που είχε δύο βιβλία και αποδίδεται επίσης στον Αρκτίνο. 

Την επιστροφή των ηρώων των Αχαιών στις πατρίδες τους εξιστορούσαν οι ***Νόστοι***, του Αγίου από την Τροιζήνα. Ειδικότερα η επιστροφή του Οδυσσέα είναι το θέμα της ''Οδύσσειας''. Τα τελευταία γεγονότα της ζωής του Οδυσσέα, μετά την επιστροφή του στην Ιθάκη, είναι θέμα του τελευταίου έπους του κύκλου, της ''Τηλεγόνιας'', που αποδίδεται στον Ευγάμωνα τον Κυρηναίο. Ένα τμήμα της είναι οι νέες περιπλανήσεις του Οδυσσέα για να εξευμενίσει τον Ποσειδώνα και ένα άλλο θέμα της είναι η άφιξη στην Ιθάκη του Τηλέγονου, γιου του Οδυσσέα από την Κίρκη. Ο Τηλέγονος σκοτώνει τον Οδυσσέα χωρίς να τον αναγνωρίσει, με ένα δόρυ που η αιχμή του είναι ένα ψαροκόκαλο.

## Κατάλογος επών του Τρωικού κύκλου
Παρακάτω αναφέρονται το έπος και ο συγγραφέας/ποιητής στο οποίο αποδίδονται, σε χρονολογική σειρά των περιγραφόμενων ιστοριών:

*Κύπρια Έπη, Ομήρου ή Στασίνου ή Ηγησία ή Ηγησίνου
*Ιλιάδα, Ομήρου
*Αιθιοπίδα, Αρκτίνου του Μιλήσιου
*Μικρά Ιλιάδα, Λέσχη από τη Μυτιλήνη
*Ιλίου Πέρσις, Αρκτίνου του Μιλήσιου
*Νόστοι, Αγίου από την Τροιζήνα
*Οδύσσεια, Ομήρου
*Τηλεγονία, Ευγάμωνα του Κυρηναίου

## Πηγές
* A. Lesky, *Ιστορία της αρχαίας ελληνικής λογοτεχνίας*, μετάφρ. Α. Τσοπανάκη, Θεσσαλονίκη 1972, 2η έκδ., σελ. 134-138.
* Φ.Ι. Κακριδής, *Αρχαία ελληνική γραμματολογία*, Ινστιτούτο Νεοελληνικών Σπουδών [Ίδρυμα Μανόλη Τριανταφυλλίδη], Θεσσαλονίκη 2005, σελ. 49-50.

Κατηγορία:Τρωικός Πόλεμος
Κατηγορία:Έπη
Όρος Φωκάς

Το όρος **Φωκάς** (862 μ.) ή **Σελινούντιο** ή **Απέσας** βρίσκεται στην παραλία του Νομού Κορινθίας κοντά στην Κόρινθο. Κατά τον μύθο, στην κορυφή του ο Περσέας προσευχήθηκε στον Απεσάντιο Δία, και στους *Επτά επί Θήβας* του Αισχύλου, οι επτά στρατηγοί των Αργείων πέρασαν από εκεί προκαλώντας το περιστατικό με τον μικρό Οφέλτη. Επιπλέον, θεωρούνταν πως στην κορυφή του **Φωκά** το λιοντάρι της Νεμέας κατέβηκε στη γη από τη θεά **Σελήνη**. Στην αρχαιότητα υπήρχε βωμός αφιερωμένος στον Δία, ενώ κατά τη φραγκική κατάκτηση χτίστηκε το κάστρο του **Φωκά** το οποίο επόπτευε τις πεδιάδες της αρχαίας Νεμέας και Βόχας. Σήμερα στη θέση του κάστρου υπάρχει το μοναστήρι της **Ζωοδόχου Πηγής** το οποίο είναι προσβάσιμο μόνο από χωματόδρομο, ενώ στο παρελθόν, κοντά στο μοναστήρι υπήρχαν σπηλιές με ερημίτες. 

Φωκας
Φωκας
Πάπας Αδεοδάτος Β΄

Ο **Πάπας Αδεοδάτος Β΄** (*Adeodatus II*) ή **Δεόδατος** (*Deodatus II*) (περί το 621 - 17 Ιουνίου 676) ήταν Πάπας ή επίσκοπος της Ρώμης (11 Απριλίου 672 - 17 Ιουνίου 676). Το μεγαλύτερο διάστημα της Παποσύνης του το αφιέρωσε στην ανάπτυξη της εκκλησίας και στην καταπολέμηση του Μονοθελητισμού συνεχίζοντας την σκληρή πολιτική των προκατόχων του απέναντι στην Αίρεση.

## Βιογραφία

Γεννήθηκε στη Ρώμη και έγινε Βενεδικτίνος μοναχός, στο μοναστήρι του Αγίου Εράσμου, στον Καίλιο Λόφο. Όταν πέθανε ο Πάπας Βιταλιανός (11 Απριλίου 672) εξελέγη διάδοχος του, την εκλογή του επικύρωσε σε λίγες βδομάδες το Εξαρχάτο της Ραβέννας που εκπροσωπούσε τον Βυζαντινό παπισμό στην Ιταλία. Η Παποσύνη του ήταν προβληματική, είχαν προηγηθεί τραγικά γεγονότα, ο Πάπας Μαρτίνος Α΄ και ο Μάξιμος ο Ομολογητής είχαν συλληφθεί από τον αυτοκράτορα Κώνστα Β΄ επειδή αντιστάθηκαν σκληρά στον Μονοθελητισμό, εξορίστηκαν στο Θέμα Χερσώνος. Η κατάσταση αυτή οδήγησε τον Αδεοδάτο Β΄ στην απόφαση να απορρίψει τις Συνοδικές επιστολές που έστειλε ο Πατριάρχης Κωνσταντίνος Α΄, για αυτό το όνομα του εξαιρέθηκε από τα Δίπτυχα στην Κωνσταντινούπολη. Ο Αδεοδάτος Β΄ εργάστηκε έντονα για την βελτίωση της μοναστηριακής πειθαρχίας και την καταπολέμηση του Μονοθελητισμού, έδωσε το δικαίωμα στην Βενετία να εκλέγει τον δικό της Δόγη. Η Βασιλική του Αγίου Πέτρου οικοδομήθηκε στο όγδοο βήμα της στην Βία Πορτουένσις, οικοδομήθηκε ξανά και η εκκλησία του Αγίου Εράσμου. Με την εκλογή του στην θέση του Πάπα (11 Απριλίου 672) απεμπλάκη από τα πολιτικά γεγονότα της εποχής του και δεν αναμείχθηκε στις διαμάχες για τον Μονοθελητισμό. Εξελέγη Ποντίφικας σε μεγάλη ηλικία και η περίοδος της εξουσίας του διήρκεσε τέσσερα χρόνια. Μερικές φορές ονομάζεται  **Adeodatus** (χωρίς σειρά) καθώς ο Πάπας Αδεοδάτος Α΄ είναι γνωστός μερικές φορές ως **Πάπας Θεόδοτος** (*Deusdedit*). Ο Αδεοδάτος απεβίωσε στις 17 Ιουνίου του 676 και τον διαδέχθηκε στο παπικό αξίωμα ο Πάπας Δόνος.

## Παραπομπές


* [Στοιχεία για τον πάπα Αδεοδάτο](http://en.wikisource.org/wiki/Catholic_Encyclopedia_(1913)/Pope_St._Adeodatus) στην Καθολική Εγκυκλοπαίδεια (1913).

## Πηγές

*Attwater, Aubrey (1939). A Dictionary of Popes: From Peter to Pius XII.

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Αδεοδάτος Β΄
Κατηγορία:Βυζαντινοί του 7ου αιώνα
Πάπας Αδεοδάτος Α΄

Ο **Πάπας Αδεοδάτος Α΄** (*Papa Adeodato I*, 570 - 8 Νοεμβρίου 618), αποκαλούμενος επίσης **Θεόδοτος** (*Deusdedit*), ήταν Πάπας από τις 19 Οκτωβρίου του 615 μέχρι τον θάνατό του το 618. Μερικές φορές ο Πάπας Αδεοδάτος Β΄ ονομάζεται **Adeodatus** (χωρίς σειρά) καθώς ο Αδεοδάτος Α΄ είναι γνωστός μερικές φορές ως **Πάπας Θεόδοτος ** (*Deusdedit*). Η μνήμη του εορτάζεται στις 8 Νοεμβρίου.

## Βιογραφικά στοιχεία

Γεννήθηκε στη Ρώμη και ήταν γιος ενός Υποδιακόνου με το όνομα Στέφανος. Αποτελεί τον πρώτο ιερέα που εξελέγη Πάπας από την εποχή του Ιωάννη Β΄ το 533. Ήταν ιερέας επί 40 χρόνια προτού γίνει Ποντίφικας και εκπροσωπεί το δεύτερο κύμα της αμφισβήτησης κυριαρχίας των Γρηγοριανών, με πρώτο κύμα εκείνο των Σαβινιανών. Έχρισε περί τους 14 ιερείς και αυτές ήταν οι πρώτες τέτοιες ενέργειες από την εποχή του Ποντιφικάτου του Αγίου Γρηγορίου. Σύμφωνα με την παράδοση υπήρξε ο πρώτος Πάπας που έκανε χρήση των σφραγίδων από μόλυβδο (*bullae*, μετέπειτα παπικές βούλες) στα παπικά έγγραφα. Σήμερα σώζεται μία «Παπική Βούλα» από την εποχή του Ποντιφικάτου του, με τον Καλό Ποιμένα εν μέσω προβάτων και στο κάτω μέρος τα γράμματα Α και Ω στην εμπρόσθια όψη και με την επιγραφή στη λατινική γλώσσα: *Deusdedit Papæ* στην πίσω όψη. Εξελέγη Πάπας στις 13 Νοεμβρίου του 615 και διακρίθηκε για το ζήλο του και τη φιλανθρωπική του δραστηριότητα. Ενθάρρυνε και υποστήριξε τον κλήρο, ο οποίος ήταν γενικά φτωχός λόγω των πολιτικών ταραχών της εποχής. Είναι χαρακτηριστικό, ότι απέδωσε στους κληρικούς τα εκκλησιαστικά προνόμια που τους είχαν αφαιρέσει οι προκάτοχοι του για να τα παραχωρήσουν στους μοναχούς. Παραδειγματικές ήταν οι προσπάθειες που κατέβαλε ο ίδιος για την ανακούφιση των ανθρώπων όταν συνέβη ένας μεγάλος σεισμός και μια επιδημία λέπρας.  Μετά το θάνατό του, που συνέβη στις 8 Νοεμβρίου του 618, τον διαδέχθηκε στο παπικό αξίωμα ο Πάπας Βονιφάτιος Ε΄. Η εορτή του τιμάται την ημέρα του θανάτου του στις 8 Νοεμβρίου. Ο Αδεοδάτος Α΄ Αγιοποιήθηκε επίσης και από την Ελληνική Ορθόδοξη Εκκλησία ως ένας από τους μεγαλύτερους προ-Σχισματικούς Πάπες της Ρώμης.

## Παραπομπές



## Πηγές

*[Στοιχεία για τον πάπα Αδεοδάτο (Θεόδοτο)](http://en.wikisource.org/wiki/Catholic_Encyclopedia_(1913)/Pope_St._Deusdedit) στην Καθολική Εγκυκλοπαίδεια (1913).
*Attwater, Aubrey (1939). A Dictionary of Popes: From Peter to Pius XII
*Jeffrey Richards, The Popes and the Papacy in the Early Middle Ages (London: Routledge and Kegan Paul, 1979)

        

Κατηγορία:Πάπες
Κατηγορία:Ιταλοί Πάπες
Κατηγορία:Ιταλοί Ρωμαιοκαθολικοί άγιοι
Κατηγορία:Πάπες 7ου αιώνα
Αδεοδάτος Α΄
Κατηγορία:Βυζαντινοί του 7ου αιώνα
Άντε Τσόβιτς

Ο **Άντε Τσόβιτς** (κατά τη θητεία του στην Ελλάδα ήταν γνωστός ως **Κόβιτς**) είναι Αυστραλός ποδοσφαιριστής κροατικής καταγωγής που αγωνίζεται ως τερματοφύλακας στην Έλφσμποργκ .

## Βιογραφικό
Ο **Τσόβιτς** γεννήθηκε στις 13 Ιουνίου 1975 στο Σίδνεϊ της Αυστραλίας και έχει ύψος 193 εκ.Ξεκίνησε την καριέρα του από την εφηβική ομάδα της *Χάρτσβιλ* και κατόπιν έπαιξε για πρώτη φορά σε επαγγελματικό επίπεδο το 1995 στην *Λέιχαρντ Τάιγκερς*.Το 1997 μεταπήδησε στην *Μαρκόνι Στάλιονς* της πρώτης κατηγορίας (*NSL*) για να αποκτηθεί το καλοκαίρι του 1999 από τον ΠΑΟΚ.Έπειτα από ένα χρόνο παραμονής δόθηκε αρχικά με τη μορφή δανεισμού στην Καβάλα επέστρεψε όμως στον ΠΑΟΚ μετά από μερικούς μήνες. Συμμετέσχε μάλιστα στον νικηφόρο για τον *Δικέφαλο του Βορρά*, τελικό Κυπέλλου του 2001 όπου είχε εκπληκτική παρουσία.

Μετά τον ΠΑΟΚ υπέγραψε αρχικά στην Ντιναμό Ζάγκρεμπ και από το 2002 έως το 2006 στην σουηδική Χάμαρμπι.Τον Δεκέμβριο του ίδιου έτους επέστρεψε στην Αυστραλία για λογαριασμό της Νιουκάστλ Γιουνάιτεντ Τζετς στην οποία αγωνίστηκε μέχρι το 2009, πανηγυρίζοντας την κατάκτηση του πρωταθλήματος το 2008.Εν συνεχεία αγωνίστηκε στην Έλφσμποργκ για να επιστρέψει στην Αυστραλία, όπου αγωνίστηκε με τα χρώματα της Μέλμπουρν Βίκτορυ. Μετά την ολοκλήρωση της σεζόν 2011/12 υπέγραψε στη νεοσύστατη Γουέστερν Σίτυ Γουόντερερς.

Ο **Τσόβιτς** είναι διεθνής με την Εθνική Αυστραλίας.Έκανε το ντεμπούτο του τον Φεβρουάριο του 2006 σε αναμέτρηση εναντίον του Μπαχρέιν και δύο χρόνια μετά αγωνίστηκε ξανά, αυτή τη φορά κόντρα στη Σιγκαπούρη. Ήταν επίσης μέλος της ομάδας που συμμετείχε στο Μουντιάλ του 2006.

## Στατιστικά

## Τίτλοι
* Κύπελλο Ελλάδος: 2001
* Πρωτάθλημα Αυστραλίας: 2008

## Παραπομπές


## Εξωτερικοί σύνδεσμοι

* Βιογραφικό
* Τελικός Κυπέλλου 2001

Τσοβιτς Αντε
Τσοβιτς Αντε
Τσοβιτς Αντε
Τσοβιτς Αντε
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΙΦ Έλφσμποργκ
Κατηγορία:Ποδοσφαιριστές Χάμαρμπυ ΙΦ
Κατηγορία:Ποδοσφαιριστές Νιούκαστλ Γιουνάιτεντ Τζετς
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Αυστραλοί κροατικής καταγωγής
Φαϊμαλάγκα Λούκα

Ο **Φαϊμαλάγκα Λούκα** (*Faimalaga Luka*, 15 Απριλίου 1940 - 19 Αυγούστου 2005) ήταν πολιτικός από το Τουβαλού. Υπηρέτησε στα αξιώματα του Γενικού Διοικητή (ή Γενικού Κυβερνήτη) και του Πρωθυπουργού.

## Προφίλ
Υπήρξε εκφωνητής στο ραδιόφωνο και πολιτικός, ενώ υπηρέτησε στο δημόσιο βίο και στον πολιτικό στίβο επί  40 χρόνια, χρηματίζοντας μεταξύ άλλων Υπουργός Υγείας κατά την περίοδο 1994-1996.

## Πρωθυπουργός
Ο Λούκα έγινε πρωθυπουργός στις 24 Φεβρουαρίου του 2001 έπειτα από τον ξαφνικό θάνατο του πρωθυπουργού  Ιονάτανα Ιονάτανα, από καρδιακή προσβολή, το Δεκέμβριο του 2000. 
Λίγους μήνες αφότου ξεκίνησε η πρωθυπουργία του, στις 14 Δεκεμβρίου του 2001, ο Λούκα ηττήθηκε σε πρόταση μομφής και εξαναγκάστηκε σε παραίτηση. Τον διαδέχθηκε στην πρωθυπουργία ο Κολόα Ταλάκε.

## Πρόεδρος της Βουλής και Γενικός Κυβερνήτης
Τον Ιούνιο του 2003 έγινε πρόεδρος του Κοινοβουλίου, παρά το γεγονός ότι την περίοδο εκείνη ήταν βουλευτής της Αντιπολίτευσης. 

Ο Λούκα διορίστηκε Γενικός Κυβερνήτης στις  9 Σεπτεμβρίου του 2003,  ως αντιπρόσωπος της Ελισάβετ Β΄, η οποία είναι Αρχηγός Κράτους του Τουβαλού. Αποχώρησε στις 15 Απριλίου του 2005 μετά τα 65α γενέθλιά του. Σε αντίθεση με τις περισσότερες χώρες, το Τουβαλού έχει υποχρεωτικό όριο ηλικίας για αποχώρηση από τη δημόσια υπηρεσία, κάτι που ισχύει για όλα τα δημόσια αξιώματα.

Ο Λούκα υπήρξε ο μοναδικός Γενικός Διοικητής του Τουβαλού που δε δέχτηκε να χριστεί Ιππότης. Η πρακτική αποδοχής του τίτλου του Ιππότη επέστρεψε στα χρόνια του διαδόχου του Λούκα στο αξίωμα, Σερ Φιλόιμεα Τελίτο.

## Θάνατος
Πέθανε τον Αύγουστο του 2005 στα Φίτζι όπου ακολουθούσε θεραπεία. 

## Παραπομπές

Λουκα
Λουκα
Λαϊκή αγορά

[thumb|right|350px|Πάγκος λαϊκής αγοράς σε πλατεία του [Βερολίνο|Βερολίνου]]
Η **λαϊκή αγορά** είναι εβδομαδιαία διοργάνωση πώλησης φρέσκων τροφίμων με κύριο σκοπό την προμήθευση του πληθυσμού με βασικά προϊόντα διατροφής κατευθείαν από τον παραγωγό από την μια, και για να δώσει την δυνατότητα στον παραγωγό να διοχετεύσει τα προϊόντα του κατευθείαν στον καταναλωτή από την άλλη μεριά. Βέβαια εκτός από γεωργικά τρόφιμα στην λαϊκή αγορά συναντούμε και άλλα προϊόντα, διατροφής και μη, π.χ. ψάρια, ρουχισμό και άλλα. 

Η λαϊκή αγορά συνήθως διοργανώνεται μια φορά την εβδομάδα σε προκαθορισμένο, πάντα το ίδιο μέρος, που συνήθως είναι μια πλατεία ή ένας δρόμος. Διαρκεί λίγες ώρες. Συνήθως από το πρωί (οχτώ η ώρα) μέχρι το μεσημέρι (δύο ή τρεις). Οι πάγκοι είναι φορητοί, συναρμολογούνται το πρωί και αποσυναρμολογούνται στο τέλος της αγοράς. 

Η λαϊκή αγορά σε ορισμένες περιοχές του κόσμου, διεκδικώντας τις ρίζες της στην αρχαιότητα, όπως για παράδειγμα στην Καμπανία της Ιταλίας, θεωρείται πολιτιστική κληρονομιά και πόλος τουριστικής έλξης. Οι λαϊκές αγορές στην εν λόγω περιφέρεια θεωρούνται περισσότερες από ό,τι σε άλλες περιφέρειες της Ιταλίας.

## Λαϊκές αγορές στην Ελλάδα
Στην Ελλάδα ο θεσμός αυτός ήταν γνωστός από τα χρόνια της Οθωμανικής Αυτοκρατορίας, όταν γινόταν το γνωστό "παζάρι" σε μεγάλα οικιστικά κέντρα, μια καθορισμένη ημέρα της εβδομάδας. Τότε οι παραγωγοί (αγρότες, κηπουροί, κτηνοτρόφοι, βιοτέχνες που κατασκεύαζαν ιδίως, υποδήματα,  δισάκια και σχοινιά κ.α.) από την γύρω περιοχή πωλούσαν την παραγωγή τους απευθείας στους καταναλωτές.

Νομικά καθιερώθηκαν επί κυβέρνησης Ελευθερίου Βενιζέλου το 1929. Τρία χρόνια αργότερα, ιδρύθηκε το Ταμείο Λαϊκών Αγορών. Οι λαϊκές αγορές από τότε που καθιερώθηκαν μέχρι να φτάσουν στη σημερινή τους μορφή, πέρασαν από πολλά στάδια εξέλιξης.

Στις ελληνικές λαϊκές αγορές υπάρχουν δύο κατηγορίες πωλητών: Οι παραγωγοί και οι επαγγελματίες.

Οι παραγωγοί είναι αγρότες ή μελισσοκόμοι οι οποίοι διαθέτουν προς πώληση τα προϊόντα που παράγουν οι ίδιοι.(φρούτα, λαχανικά, μέλι) και οι επαγγελματίες αγοράζουν τα προϊόντα τα οποία πωλούν από διάφορες πηγές χωρίς απαραιτήτως να είναι οι ίδιοι οι παραγωγοί τους. Για την άσκηση του επαγγέλματος πωλητή στις λαϊκές αγορές απαιτείται ειδική άδεια, οι προϋποθέσεις της οποίας καλύπτονται από τον νόμο.

Στην Ελλάδα οι λαϊκές αγορές αποτελούν επίσης παράδοση για πολλές, αν όχι όλες τις πόλεις. Στα όρια του Δήμου Αθηναίων λειτουργούν επισήμως 44 λαϊκές αγορές. Δημοφιλείς είναι ακόμη και στην Κύπρο.
## Παραπομπές


## Εξωτερικοί σύνδεσμοι

* Ιστορικές φωτογραφίες λαϊκών αγορών 
* Οργανισμός Λαϊκών Αγορών Θεσσαλονίκης
* Λαϊκές αγορές Περιφέρεια Αττικής

Κατηγορία:Εμπορικά καταστήματα